عبد الاله بنكيران الامين العام لحزب العدالة والتنمية ووفق مقرب منه ل”كود” ما كانش متحمس لاعادة ترشحه في سلا في انتخابات سابع اكتوبر التشريعية. السيد كان باغي يتفرغ فقط للحملة الانتخابية اللي غادية تكون شاخضة بزاف بزاف. تم اختياره وكان ممكن يوقع شي تراجع خلال الحسم النهائي من قبل الامانة العامة للحزب٬ لكن هاد النقاش الاخير ودخول كثير من غير الديموقراطيين في التعليق على ترشحه والذهاب الى ان ذلك ضد الدستور. اعتمد هؤلاء اللي ما عمرهم جاتو تحليلهم فالتسعين على ان بنكيران هو المشرف على الانتخابات. هذا غير تعمار الشوارج وصافي. في كل الديموقراطيات اللي كيحلم المغرب يولي كيشبه ليهم غير ب40 بالمائة الحكومات اللي كتشرف على الانتخابات وكلشي كيترشح داخلية وعدل والوزير الاول ووووو وما عمرنا سمعنا هاد الشي كنسمعوه هنا. فالمغرب كلشي عوج. يقدر واحد يالله يجيب العتبة ويولي رئيس جهة بحال ما وقع لمصطفى باكوري وهو ديك الساعة امين عام حزب الاصالة والمعاصرة وولى رئيس جهة الدار البيضاء. كيفاش يقبل شي ديموقراطي مؤمن بالديموقراطية يخسر دائرة صغيرة او يتبهدل لانه جاب العتبة ويقبل يسير اغنى جهة في المغرب. هنا اللي خاص النقاش يولي ماشي ترشيح بنكيران. خاص الوزراء ديال الحكومة المقبلة توفر فيهم شروط منها الشرعية الشعبية. خاصهم يكونو ربحو فالانتخابات ومزيان ماشي جابو غير العتبة، ثم علاش هاد الامناء العامون ديال الاحزاب اللي كتكول على راسها ديموقراطية اكثر من العدالة والتنمية ما يترشحوش. خاصهم يدخلو للانتخابات يقيسو شعبيتهم. خاصهم يديرو بحال بنكيران. بزافت الباحثين على الشهرة ماشي فالبحث العلمي غير مسخرين لاسيادهم وهما اصلا ماشي ديموقراطيين حتى يديرو تفسير ديموقراطي للدستور. 
وهادا هو العبث شي محللين باغيين يحرمو ترشح بنكيران. السيد كان متردد ودابا ولى متحمس: راه الصحي هو كلشي الامناء العامون يترشحو باش يقيسو شعبيتهم وهاداك الشي ديال الاشراف على الانتخابات غير تخربيق